གཞོ་ཟེ་ཧྥུབཧྥང་ཟི་བབྷོ་དྷི་ལེར་འཇིག་རྟེན་དང་ཁ་བྲལ་ནས་ལོ་གཅིག་གི་རྗེས་སུ།ལོ་བདུན་ལ་སོན་པའི་ཞག་ལིབྷོ་དྷི་ལེར་གྱི་ཨ་མ་སྲིད་དོན་པ་དང་དམག་དཔོན་གཅིག་ལྕོགས་ཡིན་པའི་གཞའ་ཁུཨོ་ཕུས་ཁུཟེར་བ་ཞིག་ལ་གཉེན་སྒྲིག་བྱས།ཁྱོ་ག་གསར་པ་འདི་ནི་བཟའ་ཟླ་སྔོན་མ་དང་མི་འདྲ་བར་ལོ་གཞོན་ཞིང་རང་དོན་ལ་མཁས་པའི་སྐྱེས་བུ་ཞིག་ཡིན་ནའང་།ཁྱིམ་ཐབ་གསར་པ་འདིས་བྱིས་བློའི་དྲི་མས་སྦགས་པའི་ཞག་ལིབྷོ་དྷི་ལེར་གྱི་སེམས་ལ་གསོས་རྒྱུ་མེད་པའི་རྨ་ཁ་ཞིག་བཞགདེ་ནི་རང་གི་ཕ་ལ་དབང་བའི་ཨ་མ་དེ་གཞན་ལག་ཏུ་ཤོར་བ་དང་གཅིགཕ་ཡར་གྱིས་ཁོང་གི་བྱིས་པའི་སེམས་ཁམས་དང་དེས་བསྐྱེད་པའི་རེ་སྙེག་སོགས་ལ་དོ་སྣང་མ་གནང་བ་དང་གཉིས།ཞག་ལི་བྷོ་དྷི་ལེར་གྱིས་ཀྱང་ཕ་ཡར་གྱི་ཐལ་ཆེ་བའི་སྒེར་གཅོད་ཀྱི་ལྟ་བ་དང་རང་གཅེས་འཛིན་གྱི་བློ་སོགས་དང་ལེན་བྱེད་དཀའ་བ་གསུམ་གྱི་དབང་གིས་ཡིན་པར་བཤད་ལ།ཕྱིས་སུ་ཁོང་གིས་ཕྱིར་དྲན་གྱི་ཚུལ་དུཁྱོད་རང་གཡོག་མོ་དེར་སེམས་རྒྱ་ཆེན་པོ་ཡོད་པར་ཕྲག་པ་དོག་ཡོདཅེས་པའི་སྙན་ངག་ཅིག་བྲིས་ཏེ་རང་ཉིད་ཀྱི་ཨ་མ་ལའང་ལེ་བདའ་དང་ཟུར་ཟ་བྱས་འདུག